ກອງ​ປະຊຸ​ມນາໆ​ຊາດ​ ວ່າດ້ວຍລະ​ເບີດ​ລູກ​ຫວ່ານ ໄຂຂຶ້ນຢູ່​ນະຄອນຫຼວງວຽງ​ຈັນ​
ປະເທດພາຄີສົນທິສັນຍານາໆຊາດ ວ່າດ້ວຍລະ​ເບີດ​ລູກ​ຫວ່ານ ຊຶ່ງ​ໄດ້ກາຍເປັນ​ກົດໝາຍ​ນາໆ​ຊາດ​​ໄປ​ແລ້ວ​ນັບ​ຕັ້ງ​ແຕ່ວັນ​ທີ່ 1 ​ເດືອນສິງຫາ ເປັນຕົ້ນມາ.
ກອງປະຊຸມນາໆຊາດ ທີ່ມີຈຸດປະສົງກຳຈັດລະເບີດລູກ ຫວ່ານຢູ່ໃນທົ່ວໂລກ ໄຂຂຶ້ນຢູ່ນະຄອນຫຼວງວຽງຈັນໃນ ວັນອັງຄານມື້ນີ້ ຄະນະຜູ້ຕາງໜ້າຈາກຫຼາຍກ່ວາ 100 ປະເທດທົ່ວໂລກ ແລະອົງການສະຫະປະຊາຊາດ ພ້ອມທັງອົງກອນທີ່ບໍ່ຂຶ້ນ ກັບລັດຖະບານແລະພວກນັກເຄື່ອນໄຫວຕ່າງໆໄດ້ເຂົ້າ ຮ່ວມກອງປະຊຸມເທື່ອທຳອິດຂອງປະເທດພາຄີສົນທິສັນ ຍານາໆຊາດວ່າດ້ວຍລະເບີດລູກຫວ່ານ ຊຶ່ງໄດ້ກາຍເປັນ ກົດໝາຍນາໆຊາດໄປແລ້ວນັບຕັ້ງແຕ່ວັນທີ່ 1 ເດືອນ ສິງຫາ ເປັນຕົ້ນມາ ລະເບີດລູກຫວ່ານແມ່ນເປັນລະເບີດກະປາງ ຫຼືບັ້ງທີ່ບັນຈຸລະເບີດນ້ອຍໆຢູ່ທາງໃນ ຊຶ່ງ ເວລາຕົກລົງມາໃກ້ຈະຮອດພື້ນດິນ ມັນກໍຈະແຕກອອກ ແລ້ວຫວ່ານລູກລະເບີດຂະໜາດ ນ້ອຍຫຼືບອມບີ້ ກະຈາຍອອກໄປໃນຂອບເຂດທີ່ກ້ວາງຂວາງ ສປປ ລາວ ເປັນປະເທດທີ່ ຍັງໄດ້ຮັບການກະທົບຈາກລະເບີດທີ່ຍັງບໍ່ທັນແຕກຂອງອະເມຣິກາ ທີ່ຖິ້ມລົງໃນປາງສົງຄາມ ຫວຽດນາມ ເມື່ອສາມທົດສະວັດກວ່າໆມາແລ້ວ ເພື່ອລົບກວນເສັ້ນທາງລຳລຽງຂອງພວກ ຫວຽດນາມເໜືອນັ້ນ ໃນແຕ່ລະປີ ໄດ້ມີຜູ້ຄົນຈຳນວນຫຼວງຫຼາຍໃນທົ່ວໂລກ ທີ່ໄດ້ລົ້ມຕາຍ ຈາກລະເບີດພວກນີ້ ສົນທິສັນຍາໄດ້ຖືກເຊັນໂດຍ 108 ປະເທດທົ່ວໂລກແລະໄດ້ຮັບການຮັບຮອງຢ່າງເປັນທາງ ການ ຢ່າງນ້ອຍ 40 ປະເທດແລ້ວ ຊຶ່ງໄດ້ມີຫຼາຍກ່ວາສິບປະເທດທີ່ໄດ້ທຳລາຍ ຫຼືພວມຢູ່ ໃນຂັ້ນຕອນການທຳລາຍພວກລະເບີດລູກຫວ່ານ ໃນຄັງອາວຸດຂອງພວກເຂົາເຈົ້າ